Չանո Պոսո

Չա՛նո Պո՛սո (, ամբողջական անունը՝ Լուչանո Պոսո Գոնսալես (), ), կուբացի հարվածային երաժիշտ, երգիչ, կոմպոզիտոր, լատինամերիկյան ջազի աստղ։

Կենսագրություն 

Ծնվել է աղքատ ընտանիքում, մեծացել է Հավանայի հանցագործ թաղամասերից մեկում։ Վաղ տարիքից աշխատել է կոշիկ փայլեցնող (ինչպես և իր հայրը), թերթավաճառ, եղել է վարորդ։ Լինելով սանտերիայի՝ աֆրոկուբական սինկրետիկ կրոնի գիտակ, որի արարողություններն ուղեկցվում էին թմբուկներին զարկերով՝ Պոսոն վարպետորեն տիրապետում էր հարվածային գործիքների։ Սկսում է հորինել և կատարել երաժշտություն։ 1938 թվականին, երբ Կուբայում ռասայական խտրականություն կար սևամորթ արտիստների հանդեպ, սկսում է հանդես գալ հասարակության լայն շրջանակներում։ Նրա կազմավորած երաժշտական «Լա կոմպարսա դե լոս դանդիս» (La Comparsa de los Dandys) խումբը 1940 թվականին հաջողությամբ ելույթ է ունենում Սանտյագո դե Կուբայի կառնավալի ժամանակ։

Սպանություն 

Սպանվել է Նյու Յորքի Հարլեմ մասի բարերից մեկում հավանաբար մարիխուանայի որակի հետ կապված վեճի պատճառով, որը գնել էր Պոսոն իրեն սպանողից։ Թաղվել է Հավանայի Կոլումբոսի գերեզմանոցում։

Հիշատակում 
Երաժշտի մասին նկարահանվել են «Չանո Պոսոյին փնտրելիս» (1987) և «Չանո Պոսո, սև լեգենդ» վավերագրական ֆիլմերը (2007)։

Չանո Պոսոն եղել է Բեբո Վալդեսին նվիրված «Չիկոն և Ռիտան» մուլտիպլիկացիոն ֆիլմի հերոսներից մեկը (2010)։ Ֆիլմում պատկերված է Պոսոյի սպանությունը։

Ծանոթագրություններ

Արտաքին հղումներ 
 Կենսագրություն, լուսանկարներ  
 Կենսագրություն, լուսանկարներ 
 Չանո Պոսո 

Կուբացի երաժիշտներ
Սպանվածներ
Ամերիկացի երգիչներ
Ամերիկացի կոմպոզիտորներ
Ամերիկացի երաժիշտներ
Բեմական կեղծանուններ